Paterna amplia el termini d’inscripció en el programa acadèmic ‘Unisocietat’
24/08/2015

# Paterna amplia el termini d’inscripció en el programa acadèmic ‘Unisocietat’

[![L'alcalde de Paterna Juan Antonio Sagredo junt amb el vicerector de Projecció Territorial de la Universitat de València, la representant de Caixa Popular, Sandra Ramírez i Adela Cortina, catedràtica del Departament de Filosofia Moral de la Facultat de Filosofia i Ciències de l'Educació de la Universitat de València](/images/noticias/2015/08/unisocietat.jpg)](/images/noticias/2015/08/unisocietat.jpg)

24.08.2015

Tots aquells paterners i paterneres majors de 30 anys interessats a continuar aprenent tenen de termini fins al 18 de setembre per a inscriure’s en ‘Universitat i Societat a Paterna’

L’Ajuntament de Paterna ha ampliat el termini d’inscripció en Unisocietat, el programa acadèmic i multidisciplinari fruit de la iniciativa i implicació conjunta de l’Ajuntament de Paterna, la Universitat de València i Caixa Popular que pretén atendre i cobrir les inquietuds de formació i d’aprenentatge dels paterners i paterneres majors de 30 anys.

D’esta manera, tots aquells paterners i paterneres que desitgen continuar aprenent tenen ara fins al pròxim 18 de setembre per a inscriure’s en el Programa ‘Universitat i Societat a Paterna’ i completar així una formació multidisciplinària en les millors condicions.

L’alcalde de Paterna, Juan Antonio Sagredo ha animat tots aquells veïns del municipi i dels seus voltants interessats a fer de la seua inquietud pels estudis una filosofia de vida a apuntar-se a Unisocietat alhora que s’ha mostrat convençut que “esta iniciativa cobrirà amb escreix les seues expectatives d’aprenentatge i de formació”.

“Amb estos nous itineraris acadèmics, que aglutinen una gran diversitat de matèries, l’oferta formativa del nostre poble serà molt més rica a partir del pròxim mes de setembre. Els paterners i paterneres majors de 30 anys que ho desitgen tenen ara l’oportunitat de continuar estudiant d’una manera organitzada i atractiva”, ha destacat.

Finalment, l’alcalde ha assegurat que “Unisocietat dóna resposta a eixe col•lectiu de persones que continuen volent aprendre i ampliar els seus coneixements, siga a l’edat que siga. Mai és massa tard, perquè el saber no ocupa lloc ni coneix d’edats”.

INSCRIPCIONES Y PRECIOS

El preu del curs és de 180 euros i en ell s'inclou la matricula completa, l'expedició i manteniment de la targeta universitària i l'obertura de l'expedient acadèmic com a estudiant de la Universitat de València.

Tots aquells veïns majors de 30 anys interessats a matricular-se, hauran de presentar el full d'inscripció degudament omplida, junt amb una fotocòpia del DNI, una fotografia mida de carnet i el full bancari, en el Departament d'Educació situat en l'edifici administratiu de l'Ajuntament de Paterna (C/Ramon Ramia Querol s/n)

ls ciutadans podran informar-se en els telèfons 96 305 30 07 i 96 305 30 36 o a través del correu electrònic jimenez.jos@paterna.es i en la Web de l'Ajuntament de Paterna i la" [Universitat de València](http://projeccio.uv.es/es/home "unisocietat").

[Descarregar el fullet del programa](/images/pdf/es/noticias/2015/06/UNISOCIETAT-PATERNA-2015-OK.pdf " Folleto Unisocietat ")

[Descarregar full d'inscripció](/images/pdf/es/noticias/2015/06/hoja-inscripcion-Unisocietat.pdf " Inscripción Unisocietat ")